# Lisaülesanne 2

(4 punkti)

Meil on tegemist finantssüsteemiga. Valuuta on mingi riigi valuuta oma koodi ja nimetusega. Valuutapaaride vahel on vahetuskursid. Rahasumma on antud mingis konkreetses valuutas.



*Joonis 1. Finantssüsteemi valdkonnamudel*

*(lihtsustatud* ***raha*** *valdkonnamuster).*

Jaotada GRASP mustreid kasutades klassidele järgmised vastutused:

1. Vähenda ja suurenda rahasummat.
2. Lisa uus valuuta.
3. Muuda vahetuskursse.
4. Konverteeri mingi rahasumma valuutasse X.
5. Kuva ilusalt vormistatud kursside html tabel mingi valuuta jaoks.

Vajadusel võib defineerida uusi klasse ja olemasolevaid muuta, eeldusel, et me ei kaota informatsiooni. Näiteks võib olla kasulik baasvaluuta mõiste sissetoomine, mille kursside alusel kõik ülejäänud kursid tuletatakse.

Koostada vastavad interaktsioonidiagrammid ja disaini klassidiagramm. Kõik vastutused peavad olema operatsioonide ja sõnumivahetusena kirjeldatud, sõltuvused klasside vahel peavad olema klassidiagrammil suunatud kujul märgitud. Lisada kood ja testid, mis on disaini diagrammidega kooskõlas. Testid peavad testima ülaltoodud viie vastutuse korrektset täitmist.